చక్రవర్తి ఎన్నిక చేసిన రోజున హమీదా వివాహం 1541 సెప్టెంబరు సోమవారం మధ్యాహ్న సమయంలో పాతర్ వద్ద జరిగింది. తరువాత ఆమె హుమాయూనుకు బెగా బేగం తరువాతి భార్య అయింది. హమీదా బేగం హుమాయూన్ రెండవ భార్య అయింది. తరువాత ఆమె హజీ బేగం, పట్టపురాణి అని పిలువబడింది. 

రెండు సంవత్సరాల తరువాత కష్టతరమైన ఎడారి ప్రయాణం తరువాత 1542 ఆగస్టు 22 ఆమె, హుమాయూన్ రాణా ప్రసాద్ పాలిస్తున్న ఉమర్‌కోట చేరుకున్నారు. రాణా ప్రసాద్ సోధా హిందూ రాజపుత్ర వంశస్థుడు. ఒక చిన్న ఎడారి పట్టణంలో ఉన్న రాణా ప్రసాద్ హుమాయూన్ కుటుంబానికి ఆశ్రయం కల్పించాడు. రెండు మాసాల తరువాత హమీదా బేగం భవిష్యత్తు చక్రవర్తి అక్బర్కు జన్మ ఇచ్చింది. అక్బర్ 1542 అక్టోబరు 15 న ప్రాతఃకాలంలో జన్మించాడు. హుమాయూన్ లాహోర్‌లో ఉన్న సమయంలో స్వప్నంలో " చక్రవర్తి జలాజ్ - ఉద్ - దీన్ ముహమ్మద్ అక్బర్ " పేరును విన్నాడని అందుకని ఆయన తనకుమారునికి " జలాల్ - ఉద్ - ద్దీన్ " అని నామకరణం చేసాడు.

తరువాత సంవత్సరాలలో హమీదాబేగం తన భర్తతో పలు కష్టతరమైన ప్రయాణాలు చేసింది. హుమాయూన్ అప్పుటికీ అఙాతంలోనే ఉన్నాడు. డిసెంబరు మాసంలో 12 రోజుల ప్రయాణం తరువాత ఆమె తన కుమారునితో జూన్ మకాముకు చేరుకుంది. అక్కడి నుండి ఖాందహార్‌కు కస్థాతరమైన ప్రయాణం కొనసాగింది. మార్గమధ్యంలో హుమాయూన్ షాల్- మస్తాన్ నుండి భార్యాబిడ్డలను నీరు లేని ఎడారిలో వదిలి త్వరితగతిలో ముందుకు వెళ్ళాడు. తరువాత ఆమె భర్తతో పర్షియా చేరుకుంది. అక్కడ వారు ఇరాన్ లోని హర్దాబీ వద్ద తమ పూర్వీకులు అయిన " అహ్మద్ -ఇ - జమి, షిమీ మందిరాలను దర్శించారు. అది సఫావిద్ సాంరాజ్యనికి స్వస్థలం. తరువాత కాలంలో సఫావిద్ వారికి ఎంతో సహకరించాడు. 
1544 లో సబ్జవార్ మకాము వద్ద (హేరత్‌కు దక్షిణంలో 93 మైళ్ళు) ఆమె ఒక కుమార్తెకు జన్మ ఇచ్చింది. సఫావిద్ (ఇరాన్), తమాస్ప్ ఇచ్చిన సైన్యంతో ఆమె భర్త వెంట పర్షియాను వదిలి వెళ్ళింది. 1545 నవంబర్‌లో ఆమె ఖాందహార్ వద్ద దిల్దర్ బేగం, ఆమె కుమారుడు మిర్జా హిండల్‌ను కలుసుకున్నది. అక్కడ ఆమె తనకుమారుని కలుసుకున్నది. మహిళా బృందం మధ్య ఉన్న తల్లిని పిన్న వయస్కుడైన అక్బర్ గుర్తించిన దృశ్యం అక్బర్ జీవితచరిత్ర అక్బర్ నామాలో చిత్రించబడింది. 1548లో ఆమె తనకుమారుడైన అక్బర్‌తో కాబూల్ చేరుకుంది. 
వివాహం
మరణం
సంస్కృతి
హుమాయూనును కలుసుకొనుట